**ožiadavky na talentové skúšky pre**

**Súkromné konzervatórium PinkHarmony**

**vo Zvolene**

**pre školský rok 2018/2019**

**8226 Q hudobno-dramatické umenie**

**8227 Q tanec**

**8228 Q spev**

**8229 Q 01 hudba – skladba**

**8229 Q 02 hudba – dirigovanie**

**8229 Q 03 hudba – hra na klavíri**

**8229 Q 04 hudba – hra na organe**

**8229 Q 05 hudba – hra na zobcovej flaute, flaute, hoboji, klarinete, fagote, saxofóne, trúbke, lesnom rohu, pozaune, tube a bicích nástrojoch**

**8229 Q 06 hudba – hra na husliach, viole, violončele, kontrabase, harfe, gitare, cimbale**

**8229 Q 07 hudba – hra na akordeóne**

Podľa ustanovenia § 64 ods. 1 zákona č. 245/2008 Z. z. o výchove a vzdelávaní

( školský zákon ) a o zmene a doplnení niektorých zákonov v znení neskorších predpisov určuje Ministerstvo školstva, vedy, výskumu a športu Slovenskej republiky predmety, z ktorých pozostáva prijímacie konanie na prijímacích skúškach na stredné školy pre školský rok 2018/2019 takto :

**Podmienkou prijatia na štúdium v školskom roku 2018/2019 je**

**úspešné vykonanie talentovej skúšky !**

Do prvého ročníka štvorročného vzdelávacieho programu v konzervatóriách môže byť prijatý uchádzač, ktorý spĺňa tieto podmienky :

a) splnil podmienky prijímacieho konania,

b) získal základné vzdelanie – ukončil základnú školu

**HUDBA - OBSAH TALENTOVEJ SKÚŠKY**

**Požiadavky na talentové prijímacie skúšky v študijnom odbore Hudba pre školský rok 2018/2019, pre zamerania:**

* **8229 Q 01 skladba**
* **8229 Q 02 dirigovanie**
* **8229 Q 03 hra na klavíri**
* **8229 Q 04 hra na organe**
* **8229 Q 05 hra na zobcovej flaute, flaute, hoboji, klarinete,**

 **saxofóne, trúbke, lesnom rohu, pozaune, tube a**

 **bicích nástrojoch**

* **8229 Q 06 hra na husliach, viole, violončele, kontrabase, harfe,**

 **gitare, cimbale**

* **8229 Q 07 hra na akordeóne**

# *Teoretická časť*

# Test teoretických vedomostí a zručností pre všetky zamerania

**Teória hudby -** vyžaduje sa znalosť notového písma v husľovom i v basovom kľúči, čítanie a zápis nôt v rôznych oktávach. Ovládanie durových a molových stupníc, diatonických intervalov (ich určovanie a stavba v obidvoch smeroch), tvorba durových, molových kvintakordov (ako aj ich obratov), orientácia v základnom hudobnom názvosloví z oblasti prednesových označení, tempa, dynamiky, agogiky.

**Dejiny hudby –** všeobecný prehľad o najvýznamnejších osobnostiach jednotlivých hudobno-historických období a ich dielach.

**Sluchová analýza –** skúška zameraná na zistenie vrodenej a nadobudnutej miery hudobného počutia, rytmické a harmonické cítenie, hudobná pamäť a pod.

**Maximálny počet dosiahnutých bodov je 30, kritérium na úspešné vykonanie skúšky je 15 bodov**.

***Praktická časť***

**01 Skladba**

Predloženie vlastných skladieb pre klavír; prípadne pre iný hudobný nástroj. Dobré sluchové, rytmické a pamäťové dispozície.

Hra na klavíri na úrovni vyspelého študenta 5. ročníka I. cyklu ZUŠ. Skúšobná látka: 2 skladby rôznych štýlových období.

**02 Dirigovanie**

Hudobno-teoretické vedomosti na úrovni a v rozsahu ako pre odbor skladba. Širší prehľad v hudobnej literatúre. Dobré sluchové, rytmické, pamäťové a pohybové dispozície.

Hra na úrovni absolventa I. cyklu ZUŠ hry na klavíri (skúšobná látka: viď odbor klavír). V prípade, že uchádzač o štúdium tohto odboru absolvoval v rámci I. cyklu ZUŠ hru na inom hudobnom nástroji (skúšobná látka: viď daný odbor). Okrem toho sa vyžaduje preukázanie schopností z hry na klavíri na úrovni vyspelého študenta 5. ročníka I. cyklu ZUŠ (skúšobná látka: 2 skladby rôznych štýlových období).

**03 Hra na klavíri**

Stupnice: všetky durové a molové, akordy, rozklady; etudy: Czerny op. 299, Cramer op. 10 (voľný výber dvoch kontrastných etúd); J. S. Bach: Dvoj a trojhlasné invencie (dve invencie); rýchla časť sonáty alebo sonatíny z obdobia klasicizmu (Haydn, Mozart, Beethoven); skladba z obdobia romantizmu a moderny; hra z listu.

Výkon primeraný úrovni vyspelého absolventa ZUŠ.

**Hra spamäti je podmienkou!**

**04 Hra na organe – skúška prebieha z hry na klavíri**

Stupnice: všetky durové a molové, akordy, rozklady; etudy: Czerny op. 299, Cramer op. 10 (voľný výber dvoch kontrastných etúd); J. S. Bach: Dvoj a trojhlasné invencie (jedna invencia); rýchla časť sonáty alebo sonatíny z obdobia klasicizmu (Haydn, Mozart, Beethoven); skladba z obdobia romantizmu alebo moderny; hra z listu.

Výkon primeraný úrovni vyspelého absolventa ZUŠ.

**Hra spamäti je podmienkou!**

**05 Hra na zobcovej flaute, flaute, hoboji, klarinete, fagote, saxofóne, trúbke, lesnom rohu, pozaune a tube a bicích nástrojoch**

Stupnice: jedna durová, jedna molová; etudy: 2 etudy kontrastného charakteru; prednes: ľubovoľný so sprievodom klavíra.

Na hru na hoboji, fagote a saxofóne je možnosť preradenia aj z hry na iný nástroj za predpokladu úspešného vykonania talentovej skúšky. Hra spamäti nie je podmienkou!

Hra na bicích nástrojoch

Stupnice: 2 durové a 2 molové stupnice na zvonkohre; etudy: J. Tuzar– Škola hry na malý bubon (2 etudy - voľný výber); prednes: ľahšia prednesová skladba na zvonkohre**.**

**Hra spamäti je podmienkou!**

**06 Hra na husliach, viole, violončele, kontrabase, harfe, gitare, cimbale**

Hra na husliach

Stupnice: 1 durová a 1 molová – trojoktávové (v terciách, sextách, oktávach, rozložené akordy); etudy: Mazas - 2 etudy (z toho jedna dvojhmatová), Kreutzer 1 etuda; časť koncertu alebo skladba primeraná úrovni vyspelého absolventa ZUŠ.

**Hra spamäti je podmienkou!**

Hra na viole

Stupnice: 1 durová stupnica – trojoktávová (v terciách, sextách, oktávach, rozložené akordy); 2 etudy rôzneho technického a prednesového charakteru (z toho jedna dvojhmatová, K. Moravec, I. Mazas, R. Kreutzer); časť koncertu alebo skladba primeraná úrovni vyspelého absolventa ZUŠ.

**Hra spamäti je podmienkou!**

**Uchádzači o štúdium hry na violu, môžu vykonať skúšky v hre na husliach.**

Hra na violončele

Stupnice:1 durová a 1 molová (rozložené akordy); etudy: Dtzauer I.: 2 etudy odlišného charakteru; 2 kontrastné časti koncertu (resp. sonáty, suity).

**Hra spamäti je podmienkou!**

Hra na kontrabase

Ovládanie základných polôh (min. do 2 polohy): 1 durová a 1 molová stupnica; 2 ľubovoľné etudy (F. Hertz); skladba ľubovoľného autora (so sprievodom klavíra).

**Hra spamäti je podmienkou!**

Hra na gitare

Stupnice: 2 durové a 2 molové (dvoj, resp. trojoktávové + intervalové stupnice, kadencie); 2 etudy kontrastného charakteru (Carcassi op. 26, op. 60, Giuliani op. 48 a pod.); dve prednesové skladby (jedna povinne od J. S. Bacha primeraná úrovni vyspelého absolventa ZUŠ).

**Hra spamäti je podmienkou!**

Hra na cimbale

Stupnice: 1 durová a 1 molová stupnica (tremolo, tercie, kadencie); 2 etudy kontrastného charakteru; 2 prednesové skladby a úprava ľudovej piesne.

**Hra spamäti je podmienkou!**

**07 Hra na akordeóne**

Stupnice: durové a molové (minimálne do 5 kr., 5 b); etudy: 2 etudy, voľný výber (Czerny, Bertini, Duvernoy); polyfónia (voľný výber jednej skladby); prednes: ľubovoľný prednes rôzneho charakteru primeraný úrovni vyspelého absolventa ZUŠ.

**Hra spamäti je podmienkou!**

**Maximálny počet dosiahnutých bodov v hre na každom nástroji je 30 bodov,** **kritérium na úspešné vykonanie skúšky je 15 bodov.**

Vedenie školy si v prípade nenaplnenia plánovaného počtu prijatých uchádzačov v jednotlivých odboroch a študijných zameraniach z dôvodu nízkeho počtu prihlásených uchádzačov, alebo nesplnenia kritérií prijímacích skúšok, vyhradzuje právo, že prijímacia komisia posúdi, v ktorom zameraní zvýši predpokladaný počet prijatých, alebo rozhodne o vykonaní 2. kola prijímacích skúšok.

***Záujemca má možnosť zúčastniť sa prípravného kurzu na talentové skúšky***

***Termíny prípravných kurzov*:**

**Otvorenie: 2. 3. 2018 , kurzy budú prebiehať v termíne od 2.3. do 6.4.2018**

**Viac info na: www.pinkharmony.sk**